อุดหนุนไทย
สวัสดีครับคุณแจ๋วริมจอ ทุกครั้งที่ได้อ่านคอลัมน์นี้ ผมได้สาระดีๆมากๆครับ เป็นกลางและทำให้ผมมีภูมิคุ้มกันตัวเองอย่างมาก เพราะหลายเรื่องที่คุณแจ๋วได้นำมาเล่านั้นเป็นประโยชน์จริงๆ ขอชื่นชมผู้ที่เขียนและทีมงานครับ,วันนี้ผมจึงอยากจะมาแบ่งปันเรื่องราวดีๆกันบ้าง โดยเฉพาะประเทศของเรา ช่างเป็นเหมือนที่การท่องเที่ยวแห่งประเทศไทย หรือ ททท. ได้โปรโมตแหล่ะครับ,เที่ยวเมืองไทย สวยทุกที่ เท่ทุกเวลา,หลากหลายรายการที่ได้นำเสนอเรื่องราวของการท่องเที่ยว เป็นสิ่งที่กระตุ้นให้คนไทยอยากจะออกไปท่องเที่ยวในเมืองไทยมากขึ้น,เช่นเดียวกับสกู๊ปท่องเที่ยวอย่างเรื่องดีๆที่เมืองรอง (ลองแล้วจะติดใจ) ทางช่อง 28 SD ทุกวันอังคาร พุธ และพฤหัสบดี ประมาณเที่ยงคืน,แม้จะเป็นการนำเสนอเรื่องราวสั้นๆ ก็ทำให้คนที่ดูเข้าใจ และเข้าถึงแหล่งท่องเที่ยวนั้นๆได้ง่ายครับ หลายตอนเป็นความประทับใจที่อยากจะให้คนไทยได้เข้าไปสัมผัสกับแหล่งท่องเที่ยวโดยชุมชนใน 55 เมืองรอง,อย่างการไปท่องเที่ยวที่ชุมชนบางแม่หม้าย อ.บางปลาม้า จ.สุพรรณบุรี ซึ่งนักท่องเที่ยวที่ไปจะได้เรียนรู้ภูมิปัญญาท้องถิ่นกว่า 100 ปี และสัมผัสมนต์เสน่ห์อันน่าหลงใหลในวิถีชีวิตดั้งเดิมของคนภาคกลาง,อาทิ การนั่งรถอีแต๋นชมวิวความสวยงามของต้นตาลที่เรียงรายกว่า 100 ต้น ได้ชมความงดงามของบ้านเรือนไทยโบราณอายุ 100 ปี ได้ลองทำขนมสาลี่ และขนมไข่นกกระสาแบบดั้งเดิม เรียนรู้วิธีการทำไม้กวาดใยมะพร้าว ภูมิปัญญาเก่าแก่แล้วยังได้ช็อปปิ้งสินค้า OTOP ก่อนกลับอีกด้วยครับ,อีกหนึ่งชุมชนที่อยากให้ลองไปเที่ยวดูครับ กับชุมชนบ้านทุ่งหลวง อำเภอคีรีมาศ หนึ่งในชุมชนท่องเที่ยวที่มีชื่อเสียงของสุโขทัย,เพราะชุมชนแห่งนี้จะมีศูนย์เรียนรู้บ้านพี่จันทร์แรมที่จะเปิดสาธิตการผลิตเครื่องปั้นดินเผาให้ได้ชม ซึ่งนักท่องเที่ยวสามารถเรียนรู้และลองปั้นดินด้วยตัวเอง รวมทั้งเลือกซื้อเครื่องปั้นดินเผากลับไปเป็นของฝาก เป็นการอุดหนุนสินค้าจากชุมชนอีกด้วย,อีกหนึ่งไฮไลต์ห้ามพลาด นั่นคือการมาอิ่มอร่อยกับอาหารพื้นถิ่นที่เสิร์ฟร้อนในหม้อดินเผา อัตลักษณ์ชาวทุ่งหลวงแท้ๆ,ต้องขอขอบคุณผู้ผลิต ทีมงานทุกคน และการท่องเที่ยวแห่งประเทศไทยที่ตั้งใจผลิตผลงานที่มีคุณภาพเช่นนี้มาให้ทุกคนได้รับชม อย่าลืมออกไปเที่ยวเมืองรองกันเยอะๆนะครับ.,นิธาน,แจ๋วริมจอ,jaewrimjor@gmail.com, 
หลากหลายรายการที่ได้นำเสนอเรื่องราวของการท่องเที่ยว เป็นสิ่งที่กระตุ้นให้คนไทยอยากจะออกไปท่องเที่ยวในเมืองไทยมากขึ้น 
ททท.,ช่อง 28,ท่องเที่ยวเมืองรอง,ทีวีบันเทิง,แจ๋วริมจอ